《题朱文公唐石坟庵》
宋代·郑宅

云谷高风挽不留，尚余书泽贲松楸。
山瞻泰华岩岩耸，水接濂伊混混流。
千古为渠开日月，百年知我有春秋。
自怜晚学无仙骨，空把遗编记话头。

作者简介：郑宅，永福（今属福建）人。理宗宝庆二年（一二二六）进士。官常州军事推官，淮南西路转运司主管文字（清同治《福建通志》卷一五○）。